**2022. évi népszámlálás, számlálóbiztos-toborzás**



**FELHÍVÁS a 2022. évi népszámlálás lebonyolításában közreműködő számlálóbiztosok jelentkezésére**

**Munkalehetőség: vegyen részt Ön is a népszámlálás lebonyolításában!**

**Számlálóbiztosok jelentkezését várják a helyi népszámlálási felelősök – a polgármesteri hivatalok jegyzői, illetve a közös önkormányzati hivatalok jegyzői – a 2022. október–novemberben sorra kerülő országos népszámlálás terepen történő adatgyűjtési időszakára.**

A népszámlálás Magyarország egyik legjelentősebb, mindannyiunk életét érintő adatgyűjtése. Segítségével pontos képet kapunk hazánk népességének nagyságáról, demográfiai jellemzőiről, nemzetiségi és vallási összetételéről, egészségi állapotáról, iskolázottságáról, foglalkoztatottságáról, háztartási és családi viszonyairól, lakáskörülményeiről. A népszámlálás során gyűjtött adatok alapvetően határozzák meg jövőnket, hiszen megbízható alapot adnak az országunkat, a településeinket és a lakókörnyezetünket érintő legfontosabb gazdasági, szociális és területfejlesztési döntések előkészítéséhez. Az országos összeírás sikeressége nagyban függ a számlálóbiztosok munkájától, felkészültségétől, kommunikációjától.

**A számlálóbiztos feladata:**

* körzet bejárása, a körzethez tartozó címek felkeresése,
* az adatfelvétel lebonyolítása, a népszámlálási kérdőív kitöltése az adatszolgáltatóval (ahol nem töltötték ki a kérdőívet interneten),
* a címek pontosítása, esetleges új címek felvétele,
* folyamatos kapcsolattartás a felülvizsgálóval.

Előreláthatólag 100–140 címen kell kérdőívet kitöltenie, tableten keresztül, amit a KSH biztosít az adatfelvétel idejére.

**A munkavégzés időtartama: 2022. október 17. – november 20.**

**Követelmények a számlálóbiztossá váláshoz:**

* nagykorú, cselekvőképes személy,
* saját eszköz megléte, internetelérés a felkészüléshez (PC, laptop, tablet stb.),
* e-mail-cím, telefonszám.

**A kiválasztásnál előnyt jelent:**

* legalább középfokú végzettség,
* magabiztos számítógépes ismeret,
* megfelelő tájékozódási, térképkezelési képesség,
* az összeírás területén való helyismeret,
* rugalmas időbeosztás és állandó elérhetőség.

**A szerződéskötés feltétele:**

* a jelentkező kiválasztása,
* az e-learning formában megvalósuló képzés sikeres teljesítése.

**A 2022. évi népszámlálás települési munkáiban részt vevők feladatainak díjtételei a 362/2020. (VII. 23.) Korm. rendelet 3. számú melléklete tartalmazza: [https://njt.hu/jogszabaly/2020-362-20-22](https://njt.hu/jogszabaly/2020-362-20-22" \t "_blank)**

Amennyiben a fenti feltételeknek Ön megfelel, és kedvet érez a népszámlálás lebonyolításában számlálóbiztosként közreműködni, kérjük, keresse fel a helyi népszámlálási felelőst, aki vagy a polgármesteri hivatal, vagy a közös önkormányzati hivatal jegyzője. Amennyiben bizonytalan az illetékes népszámlálási felelős személyében, kérjük, forduljon a helyi önkormányzathoz további információért!

/Forrás: <https://www.ksh.hu/szamlalobiztostoborzas>/

**Jelentkezés:**

Amennyiben úgy érzi a feltételeknek megfelel és a feladatokat képes ellátni, jelentkezését az interneten a [www.kunhegyes.hu](http://www.kunhegyes.hu) önkormányzati weboldalon található és saját gépre letölthető, vagy a Polgármesteri Hivatal ügyfélszolgálatánál kihelyezett **jelentkezési lap kitöltésével** a következő címek valamelyikére várjuk:

- Email: [jegyzo@kunhegyes.hu](mailto:jegyzo@kunhegyes.hu)

- Személyesen vagy postai úton: 5340 Kunhegyes, Szabadság tér 1.

**Jelentkezési határidő: 2022. augusztus 15.**

Barta Ferenc

jegyző